NORAKSTS

|  |  |
| --- | --- |
| 18.02.2016. | Nr.2/11 |

**ATĻAUJA SAVIENOT VALSTS AMATPERSONAS AMATUS**

(ziņo I.Škutāne)

**Atklāti balsojot ar 12 balsīm PAR –** I.Jakovels, S.Stoļarovs, S.Šalājevs, V.Grigorjevs, R.Vectirāne, A.Garančs, A.Rāviņš, A.Rublis, A.Tomašūns, M.Buškevics, J.Strods, R.Šlegelmilhs, **PRET-** nav, **ATTURAS** – nav,

Deputāts V.Ļevčenoks balsojumā nepiedalās,

Valsts amatpersona Vilis Ļevčenoks lūdz atļauju savienot Jelgavas pilsētas domes deputāta amatu ar akciju sabiedrības “JELGAVAS SILTUMTĪKLU UZŅĒMUMS” valdes locekļa amatu.

Atbilstoši Nolikuma “Jelgavas pilsētas pašvaldības kapitālsabiedrību un kapitālsabiedrību, kurās pašvaldībai pieder kapitāla daļas (akcijas), valdes un padomes locekļu nominēšanas kārtība” (apstiprināts ar Jelgavas pilsētas domes 30.04.2015. lēmumu Nr.5/6) 2.3.punktam pašvaldības kapitāla daļu turētāja pārstāvis izvirzīja Vili Ļevčenoku par valdes locekļa amata kandidātu akciju sabiedrībā “JELGAVAS SILTUMTĪKLU UZŅĒMUMS”.

Jelgavas pilsētas domes ieguldījums akciju sabiedrības “JELGAVAS SILTUMTĪKLU UZŅĒMUMS” pamatkapitālā veido 71,61%.

Vilis Ļevčenoks ieņem Jelgavas pilsētas domes deputāta un Jelgavas pilsētas domes administrācijas Attīstības un pilsētplānošanas pārvaldes galvenā speciālista projektu īstenošanas jautājumos amatu.

Izvērtējot Viļa Ļevčenoka iesniegumu par atļauju savienot valsts amatpersonas amatus un konstatējot, ka to savienošana neradīs interešu konfliktu, nebūs pretrunā ar valsts amatpersonai saistošām ētikas normām un nekaitēs valsts amatpersonas tiešo pienākumu pildīšanai, saskaņā ar likuma “Par interešu konflikta novēršanu valsts amatpersonu darbībā” 7.panta 5.1 daļas 4.punktu, 81.panta pirmo, ceturto, piekto un septīto daļu,

**JELGAVAS PILSĒTAS DOME NOLEMJ:**

Atļaut Vilim Ļevčenokam savienot Jelgavas pilsētas domes deputāta amatu ar akciju sabiedrības “JELGAVAS SILTUMTĪKLU UZŅĒMUMS” valdes locekļa amatu.

Domes priekšsēdētājs (paraksts) A.Rāviņš

NORAKSTS PAREIZS

Kancelejas vadītāja S.Ozoliņa

Jelgavā 2016.gada 18.februārī